คือว่าก่อนหน้านี้มีเพศสัมพันธ์ครั้งล่าสุดเมื่อวันที่ 31 สิงหาคม แต่ทานยาคุมแบบ 28 เม็ดตลอด จนหมดแผง ประจำเดือนมาปกติ พอหมดแผงช่วงกลางเดือนกันยายนก็เลิกทาน แต่ประจำเดือนรอบถัดมาซึ่งได้เคลื่อน ไป 4 วัน แต่ช่วงที่รอบเดือนควรจะมานั้นมีอาการปวดท้องน้อยมากเหมือนประจำเดือนจะมา ตกขาวเยอะทุกวัน จนวันนี้ประจำเดือนเคลื่อนมา 4 วันก็ยังมีอาการเหมือนประจำเดือนจะมาอยู่ อยากทราบว่ามีโอกาสท้องไหมคะ หรือว่าเกิดจากความผิดปกติของอะไร
สวัสดีค่ะ หลังการหยุดใช้ยาคุมกำเนิดแบบแผง มักจะมีการตกไข่และประจำเดือนกลับมาเป็นปกติได้ภายในประมาณ 1-6 เดือนขึ้นกับบุคคลโดยประจำเดือนที่เคลื่อนไป หรือก็คือยังไม่มาตามกำหนด 22-35 วันจากครั้งก่อนนั้น อาจจะยังเป็นผลจากการหยุดยาคุม หรือสาเหตุอื่นๆเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นโดยมีโอกาสตั้งครรภ์ได้ หากหลังหยุดยาคม ได้มีเพศสัมพันธ์แบบไม่ป้องกัน ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป